CELEX: 32007L0004
Language: lv
Date: 2007-02-02 00:00:00
Title: Komisijas Direktīva 2007/4/EK ( 2007. gada 2. februāris ), ar ko groza II pielikumu Eiropas Parlamenta un Padomes Direktīvai 96/73/EK par dažām metodēm divkāršo tekstilšķiedru maisījumu kvantitatīvai analīzei, lai pielāgotu šo pielikumu tehnikas attīstībai (Dokuments attiecas uz EEZ )

3.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 28/14
            
         
      KOMISIJAS DIREKTĪVA 2007/4/EK
   (2007. gada 2. februāris),
   ar ko groza II pielikumu Eiropas Parlamenta un Padomes Direktīvai 96/73/EK par dažām metodēm divkāršo tekstilšķiedru maisījumu kvantitatīvai analīzei, lai pielāgotu šo pielikumu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1996. gada 16. decembra Direktīvu 96/73/EK par dažām metodēm divkāršo tekstilšķiedru maisījumu kvantitatīvai analīzei (1), un jo īpaši tās 5. panta 2. punktu,
   tā kā:
   
               (1)
            
            
               Eiropas Parlamenta un Padomes 1996. gada 16. decembra Direktīvā 96/74/EK par tekstilmateriālu nosaukumiem (2) ir noteikts, ka tekstilizstrādājumus marķē, lai norādītu šķiedru sastāvu, un veic analītiskas pārbaudes par šo izstrādājumu atbilstību norādēm marķējumā.
            
         
               (2)
            
            
               Direktīvā 96/73/EK ir paredzētas vienotas metodes divkāršo tekstilšķiedru maisījumu kvantitatīvai analīzei.
            
         
               (3)
            
            
               Pamatojoties uz tehniskās darba grupas jaunākajām atziņām, Direktīvu 96/74/EK pielāgoja tehnikas attīstībai, minētās direktīvas I un II pielikumā noteiktajam šķiedru sarakstam pievienojot šķiedru “elastolefīns”.
            
         
               (4)
            
            
               Tāpēc jānosaka vienotas pārbaudes metodes attiecībā uz elastolefīnu.
            
         
               (5)
            
            
               Tāpēc attiecīgi jāgroza Direktīva 96/73/EK.
            
         
               (6)
            
            
               Šajā direktīvā paredzētie pasākumi ir saskaņā ar Tekstilmateriālu nosaukumu un marķēšanas direktīvu komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 96/73/EK II pielikumu groza saskaņā ar šīs direktīvas pielikumu.
   2. pants
   1.   Dalībvalstīs vēlākais līdz 2008. gada 2. februārim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas atbilstības tabulu.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka to, kā izdarīt šādas atsauces.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2007. gada 2. februārī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 32, 3.2.1997., 1. lpp. Direktīvā jaunākie grozījumi izdarīti ar Komisijas Direktīvu 2006/2/EK (OV L 5, 10.1.2006., 10. lpp.).
   
      (2)  OV L 32, 3.2.1997., 38. lpp. Direktīvā jaunākie grozījumi izdarīti ar Komisijas Direktīvu 2006/3/EK (OV L 5, 10.1.2006., 14. lpp.).
   
      PIELIKUMS
      Direktīvas 96/73/EK II pielikumā tiek izdarīti šādi grozījumi.
      
                  1)
               
               
                  1. nodaļas I iedaļu groza šādi:
                  
                              a)
                           
                           
                              I.3. punktā “Materiāli un iekārtas” iekļauj šādus apakšpunktus:
                              
                                          “I.3.2.4
                                       
                                       
                                          Acetons.
                                       
                                    
                                          I.3.2.5
                                       
                                       
                                          Ortofosforskābe.
                                       
                                    
                                          I.3.2.6
                                       
                                       
                                          Karbamīds.
                                       
                                    
                                          I.3.2.7
                                       
                                       
                                          Nātrija bikarbonāts.”
                                       
                                    
                        
                              b)
                           
                           
                              I.6. punktu “Noņemtā laboratorijas parauga pirmapstrāde” aizstāj ar šādu:
                              “Ja sastāvā ir tāda viela, kas nav jāņem vērā procentuālā daudzuma aprēķinos (skat. 12. panta 3. punktu Eiropas Parlamenta un Padomes 1996. gada 16. decembra Direktīvā 96/74/EK par tekstilmateriālu nosaukumiem), tā vispirms jāatdala ar piemērotu metodi, kas neietekmē nevienu no šķiedru sastāvdaļām.
                              Šim nolūkam bezšķiedru vielu, ko iespējams ekstrahēt ar petrolēteri un ūdeni, atdala, Soksleta ekstrakcijas aparātā apstrādājot gaissausu noņemto paraugu ar petrolēteri vienu stundu ar ātrumu vismaz seši cikli stundā. Ļauj petrolēterim iztvaikot no parauga, kuru tad ekstrahē tiešā apstrādē, vienu stundu mērcējot paraugu ūdenī istabas temperatūrā un pēc tam vēl stundu mērcējot ūdenī ar temperatūru 65 ± 5 °C, šķidrums ik pa laikam sakratot. Lieto šķidrums attiecību pret paraugu – 100 : 1. Paraugu atbrīvo no liekā ūdens ar izspiešanas, sūknēšanas vai cenrtifugēšanas palīdzību, un pēc tam ļauj paraugam izžūt gaissausam.
                              Ja sastāvā ir elastolefīns vai šķiedru maisījums, kura sastāvā ir elastolefīns un citas šķiedras (vilna, dzīvnieku mati, zīds, kokvilna, lini, kaņepāji, džuta, abaka, alfa, kokosšķiedras, slotzaru šķiedra, rāmija, sizals, kupro, modālviskoze, proteīns, viskoze, akrils, poliamīds vai neilons, poliesteris un elastomultiesteris), iepriekš aprakstītā procedūra mazliet jāmaina, petrolēteri aizstājot ar acetonu.
                              Ja šķiedru maisījuma sastāvā ir elastolefīns un acetāts, pirmapstrādē piemēro tālāk aprakstīto procedūru. Paraugu ekstrahē 10 minūtes 80 °C temperatūrā ar šķīdumu, kas satur 25 g/l 50 % ortofosforskābes un 50 g/l urīnskābes. Lieto šķidrums attiecību pret paraugu – 100 : 1. Paraugu mazgā ūdenī, tad žāvē un mazgā 0,1 % nātrija bikarbonāta šķīdumā, un nobeigumā to rūpīgi mazgā ūdenī.
                              Ja bezšķiedru vielu nav iespējams ekstrahēt ar petrolēteri un ūdeni, tā jāatdala, iepriekš aprakstīto ūdens metodi aizstājot ar piemērotu metodi, kas nerada būtiskas izmaiņas nevienā no šķiedras sastāvdaļām. Lai gan attiecībā uz dažām nebalinātām, dabīgām augu šķiedrām (piem., džutu, kokosšķiedru) jānorāda, ka parasta pirmapstrāde ar petrolēteri un ūdeni neatdala visas dabiskās bezšķiedru vielas, tomēr papildu pirmapstrādi neveic, ja vien paraugā nav gan petrolēterī, gan ūdenī nešķīstošu apretūru.
                              Analīzes protokolos iekļauj detalizētu informāciju par izmantotajām pirmapstrādes metodēm.”
                           
                        
            
                  2)
               
               
                  2. nodaļu groza šādi.
                  
                              a)
                           
                           
                              Tabulu “Īpašās metodes – Kopsavilkuma tabula” aizstāj ar šādu:
                              “2.   ĪPAŠĀS METODES – KOPSAVILKUMA TABULA
                              
                                          Metodes
                                       
                                       
                                          Piemērošanas joma
                                       
                                       
                                          Reaģents
                                       
                                    
                                          Šķīstošā sastāvdaļa
                                       
                                       
                                          Nešķīstošā sastāvdaļa
                                       
                                    
                                          Nr. 1
                                       
                                       
                                          Acetāts
                                       
                                       
                                          Dažas citas šķiedras
                                       
                                       
                                          Acetons
                                       
                                    
                                          Nr. 2
                                       
                                       
                                          Dažas proteīnu šķiedras
                                       
                                       
                                          Dažas citas šķiedras
                                       
                                       
                                          Hipohlorīts
                                       
                                    
                                          Nr. 3
                                       
                                       
                                          Viskoze, kupro vai daži modāla veidi
                                       
                                       
                                          Kokvilna vai elastolefīns
                                       
                                       
                                          Skudrskābe un cinka hlorīds
                                       
                                    
                                          Nr. 4
                                       
                                       
                                          Poliamīds vai neilons
                                       
                                       
                                          Dažas citas šķiedras
                                       
                                       
                                          Skudrskābe, 80 % (masa/masa)
                                       
                                    
                                          Nr. 5
                                       
                                       
                                          Acetāts
                                       
                                       
                                          Triacetāts vai elastolefīns
                                       
                                       
                                          Benzilspirts
                                       
                                    
                                          Nr. 6
                                       
                                       
                                          Triacetāts vai polilaktīds
                                       
                                       
                                          Dažas citas šķiedras
                                       
                                       
                                          Dihlormetāns
                                       
                                    
                                          Nr. 7
                                       
                                       
                                          Dažas celulozes šķiedras
                                       
                                       
                                          Poliesteris, elastomultiesteris vai elastolefīns
                                       
                                       
                                          Sērskābe, 75 % (masa/masa)
                                       
                                    
                                          Nr. 8
                                       
                                       
                                          Akrili, daži modificētie akrili vai dažas hloršķiedras
                                       
                                       
                                          Dažas citas šķiedras
                                       
                                       
                                          Dimetilformamīds
                                       
                                    
                                          Nr. 9
                                       
                                       
                                          Dažas hloršķiedras
                                       
                                       
                                          Dažas citas šķiedras
                                       
                                       
                                          Oglekļa disulfīds/acetons, 55,5/44,5 (tilpums/tilpums)
                                       
                                    
                                          Nr. 10
                                       
                                       
                                          Acetāts
                                       
                                       
                                          Dažas hloršķiedras vai elastolefīns
                                       
                                       
                                          Ledus etiķskābe
                                       
                                    
                                          Nr. 11
                                       
                                       
                                          Zīds
                                       
                                       
                                          Zīds, mati vai elastolefīns
                                       
                                       
                                          Sērskābe, 75 % (masa/masa)
                                       
                                    
                                          Nr. 12
                                       
                                       
                                          Džuta
                                       
                                       
                                          Dažas dzīvnieku izcelsmes šķiedras
                                       
                                       
                                          Slāpekļa satura metode
                                       
                                    
                                          Nr. 13
                                       
                                       
                                          Polipropilēns
                                       
                                       
                                          Dažas citas šķiedras
                                       
                                       
                                          Ksilols
                                       
                                    
                                          Nr. 14
                                       
                                       
                                          Dažas citas šķiedras
                                       
                                       
                                          Hloršķiedras (vinilhlorīda homopolimēri) vai elastolefīns
                                       
                                       
                                          Koncentrētas sērskābes metode
                                       
                                    
                                          Nr. 15
                                       
                                       
                                          Hloršķiedras, daži modificētie akrili, daži elastāni, acetāti, triacetāti
                                       
                                       
                                          Dažas citas šķiedras
                                       
                                       
                                          Cikloheksanons”
                                       
                                    
                        
                              b)
                           
                           
                              Metodes Nr. 1 1.2. punktu aizstāj ar šādu:
                              
                                          “2.
                                       
                                       
                                          vilna (1), dzīvnieku mati (2 un 3), zīds (4), kokvilna (5), lini (7), kaņepāji (8), džuta (9), abaka (10), alfa (11), kokosšķiedra (12), slotzaru šķiedra (13), rāmija (14), sizals (15), kupro (21), modālviskoze (22), proteīns (23), viskoze (25), akrils (26), poliamīds vai neilons (30), poliesteris (34), elastomultiesteris (45) un elastolefīns (46).
                                          Šī metode nekādā gadījumā nav izmantojama acetāta šķiedrām, kam veikta virsmas deacetilēšana.”
                                       
                                    
                        
                              c)
                           
                           
                              Metodes Nr. 2 1.2. punktu aizstāj ar šādu:
                              
                                          “2.
                                       
                                       
                                          kokvilna (5), kupro (21), viskoze (25), akrils (26), hloršķiedras (27), poliamīds vai neilons (30), poliesteris (34), polipropilēns (36), elastāns (42), stikla šķiedra (43) un elastomultiesteris (45) un elastolefīns (46).
                                          Ja sastāvā ietilpst dažādas proteīnu šķiedras, metode norāda to kopējos daudzumus, bet ne to atsevišķos daudzumus.”
                                       
                                    
                        
                              d)
                           
                           
                              Metodes Nr. 3 1.2. punktu aizstāj ar šādu:
                              
                                          “2.
                                       
                                       
                                          kokvilna (5) un elastolefīns (46).”
                                       
                                    
                        
                              e)
                           
                           
                              Metodes Nr. 3 5. punktu aizstāj ar šādu:
                              “5.   REZULTĀTU APRĒĶINI UN IZTEIKŠANA
                              Aprēķina rezultātus, kā aprakstīts vispārīgos norādījumos. Koeficienta “d” vērtība kokvilnai ir 1,02 un elastolefīnam – 1,00.”
                           
                        
                              f)
                           
                           
                              Metodes Nr. 4 1.2. punktu aizstāj ar šādu:
                              
                                          “2.
                                       
                                       
                                          vilna (1), dzīvnieku mati (2 un 3), kokvilna (5), kupro (21), modālviskoze (22), viskoze (25), akrils (26), hloršķiedra (27), poliesteris (34), polipropilēns (36), stikla šķiedra (43) un elastomultiesteris (45) un elastolefīns (46).
                                          Kā minēts iepriekš, šo metodi var izmantot arī attiecībā uz maisījumiem ar vilnu, bet, ja vilnas saturs pārsniedz 25 %, jāizmanto metode Nr. 2 (vilnas šķīdināšana sārmainā nātrija hipohlorīta šķīdumā).”
                                       
                                    
                        
                              g)
                           
                           
                              Metodes Nr. 5 1. punktu aizstāj ar šādu:
                              “1.   PIEMĒROŠANAS JOMA
                              Šo metodi pēc bezšķiedru vielas atdalīšanas izmanto divkāršiem maisījumiem, ko veido:
                              
                                          —
                                       
                                       
                                          acetāts (19)
                                          un
                                       
                                    
                                          —
                                       
                                       
                                          triacetāts (24) un elastolefīns (46).”
                                       
                                    
                        
                              h)
                           
                           
                              Metodi Nr. 6 groza šādi:
                              
                                          i)
                                       
                                       
                                          1.2. punktu aizstāj ar šādu:
                                          
                                                      “2.
                                                   
                                                   
                                                      vilna (1), dzīvnieku mati (2 un 3), zīds (4), kokvilna (5), kupro (21), modālviskoze (22), viskoze (25), akrils (26), poliamīds vai neilons (30), poliesteris (34), stikla šķiedra (43), elastomultiesteris (45) un elastolefīns (46).
                                                      Piezīme
                                                      Triacetāta šķiedras, kam veikta apdare, kas izraisa daļēju hidrolīzi, vairs nav pilnībā šķīstošas reaģentā. Šādos gadījumos šī metode nav piemērojama.”
                                                   
                                                
                                    
                                          ii)
                                       
                                       
                                          5. punktu aizstāj ar šādu:
                                          “5.   REZULTĀTU APRĒĶINI UN IZTEIKŠANA
                                          Aprēķina rezultātus, kā aprakstīts vispārīgos norādījumos. Koeficienta “d” vērtība ir 1,00, izņemot poliestera, elastomultiestera un elastolefīna gadījumā, kur “d” vērtība ir 1,01.”
                                       
                                    
                        
                              i)
                           
                           
                              Metodes Nr. 7 1.2. punktu aizstāj ar šādu:
                              
                                          “2.
                                       
                                       
                                          poliesteris (34), elastomultiesteris (45) un elastolefīns (46).”
                                       
                                    
                        
                              j)
                           
                           
                              Metodes Nr. 8 1.2. punktu aizstāj ar šādu:
                              
                                          “2.
                                       
                                       
                                          vilna (1), dzīvnieku mati (2 un 3), zīds (4), kokvilna (5), kupro (21), modālviskoze (22), viskoze (25), poliamīds vai neilons (30), poliesteris (34), elastomultiesteris (45) un elastolefīns (46).
                                          Tā ir vienādi piemērojama akriliem un dažiem modificētiem akriliem, kas apstrādāti ar pirms tam metalizētām krāsām, bet ne tādiem, kuri krāsoti ar pēchromēšanas krāsām.”
                                       
                                    
                        
                              k)
                           
                           
                              Metodes Nr. 10 1.2. punktu aizstāj ar šādu:
                              
                                          “2.
                                       
                                       
                                          dažas hloršķiedras (27), proti, polivinilhlorīda šķiedras, kas var būt arī šķiedras pēc hlorēšanas, un elastolefīns (46).”
                                       
                                    
                        
                              l)
                           
                           
                              Metodi Nr. 11 groza šādi:
                              
                                          i)
                                       
                                       
                                          1.2. punktu aizstāj ar šādu:
                                          
                                                      “2.
                                                   
                                                   
                                                      vilna (1) vai dzīvnieku mati (2 un 3) un elastolefīns (46).”
                                                   
                                                
                                    
                                          ii)
                                       
                                       
                                          5. punktu aizstāj ar šādu:
                                          “5.   REZULTĀTU APRĒĶINI UN IZTEIKŠANA
                                          Aprēķina rezultātus, kā aprakstīts vispārīgos norādījumos. Koeficienta “d” vērtība vilnai ir 0,985 un elastolefīnam – 1,00.”
                                       
                                    
                        
                              m)
                           
                           
                              Metodi Nr. 14 groza šādi:
                              
                                          i)
                                       
                                       
                                          1.1. punktu aizstāj ar šādu:
                                          
                                                      “1.
                                                   
                                                   
                                                      hloršķiedras (27) uz vinilhlorīda homopolimēru bāzes, kas var būt arī šķiedras pēc hlorēšanas, elastolefīns (46)
                                                      un”
                                                   
                                                
                                    
                                          ii)
                                       
                                       
                                          2. punktu aizstāj ar šādu:
                                          “2.   PRINCIPS
                                          Komponentu, kas nav hloršķiedra vai elastolefīns (t.i., šķiedras, kas minētas 1. punkta 2. apakšpunktā), no zināmas sausas maisījuma masas izšķīdina ar koncentrētu sērskābi (relatīvais blīvums 20 °C temperatūrā – 1,84). Atlikumu, kas sastāv no hloršķiedras vai elastolefīna, savāc, mazgā, žāvē un nosver. Tā masu, vajadzības gadījumā koriģējot, izsaka procentos no sausās maisījuma masas. Otra komponenta procentuālo sastāvu iegūst ar starpības palīdzību.”